Document ID: 32005D0764

KOMISJONI OTSUS,
28. oktoober 2005,
millega muudetakse otsust 93/52/EMÜ seoses Toscana maakonna Grosseto provintsi brutselloosivabaks (B. melitensis) tunnistamisega ja otsust 2003/467/EÜ seoses Prantsusmaa veiste brutselloosist vabaks tunnistamisega
(teatavaks tehtud numbri K(2005) 4187 all)
(EMPs kohaldatav tekst)
(2005/764/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 26. juuni 1964. aasta direktiivi 64/432/EMÜ ühendusesisest veiste ja sigadega kauplemist mõjutavate loomatervishoiu probleemide kohta, (1) eriti selle A lisa II osa punkti 7,
võttes arvesse nõukogu 28. jaanuari 1991. aasta direktiivi 91/68/EMÜ loomatervishoiu kohta ühendusesiseses lamba- ja kitsekaubanduses, (2) eriti selle A lisa 1. peatüki II punkti,
ning arvestades järgmist:
(1)
Komisjoni 21. detsembri 1992. aasta otsuses 93/52/EMÜ (milles registreeritakse teatavate liikmesriikide või piirkondade vastavus nõuetele seoses brutselloosiga (B. melitensis) ja antakse neile ametlikult haigusvaba liikmesriigi või piirkonna staatus) (3) loetletakse liikmesriikide piirkonnad, mis on ametlikult tunnistatud brutselloosivabaks (B. melitensis) vastavalt direktiivile 91/68/EMÜ.
(2)
Toscana maakonna Grosseto provintsis on vähemalt 99,8 % lamba- ja kitsekasvatusettevõtetest ametlikult brutselloosivabad. Lisaks sellele on kõnealune provints kohustunud järgima teatavaid muid direktiiviga 91/68/EMÜ sätestatud tingimusi, mis käsitlevad pistelise kontrolli läbiviimist pärast asjaomase provintsi brutselloosivabaks tunnistamist.
(3)
Toscana maakonna Grosseto provints tuleks seepärast lamba- või kitsekasvatusettevõtete osas tunnistada ametlikult brutselloosivabaks (B. melitensis).
(4)
Veiste tuberkuloosi, veiste brutselloosi ja veiste ensootilise leukoosi vabaks tunnistatud liikmesriikide piirkondade loetelud on sätestatud komisjoni 23. juuni 2003. aasta otsuses 2003/467/EÜ, millega kehtestatakse teatavate liikmesriikide ja liikmesriikide piirkondade ametlikult tuberkuloosist, brutselloosist ja veiste ensootilisest leukoosist vaba staatus seoses veisekarjadega. (4)
(5)
Pärast komisjoni hinnangut Prantsusmaa poolt esitatud dokumentidele, mis tõendavad direktiivis 64/432/EMÜ ettenähtud asjakohaste tingimuste täitmist seoses veiste brutselloosi puudumisega, tuleks kogu kõnealune liikmesriik tunnistada ametlikult veiste brutselloosist vabaks.
(6)
Seepärast tuleks otsuseid 93/52/EMÜ ja 2003/467/EÜ vastavalt muuta.
(7)
Käesolevas otsuses sätestatud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA OTSUSE:
Artikkel 1
Otsuse 93/52/EMÜ II lisa muudetakse vastavalt käesoleva otsuse I lisale.
Artikkel 2
Otsuse 2003/467/EÜ II lisa muudetakse vastavalt käesoleva otsuse II lisale.
Artikkel 3
Käesolev otsus on adresseeritud liikmesriikidele.
Brüssel, 28. oktoober 2005

Labels: 18
6